আরও বেশি সংখ্যক মানুষের কাছে আইফোন পৌঁছে দিতে এই প্রথম সব থেকে কম দামের আইফোন আসতে চলেছে বাজারে। অনুমান করা হচ্ছে ২ জিবি র‌্যাম, এ১০ প্রসেসর এবং পিছনে সিঙ্গল ক্যামেরা থাকবে তাতে। নাম সম্ভবত আইফোন টেন সি বা টেন আর হতে পারে।সবটাই অনুমান করা হচ্ছে। গত বার আইফোন এইট এবং টেন বেরোনোর পর মানুষের একটা প্রশ্ন ছিল নাইন কোথায় গেল? এবং সেটাও, সম্ভবত এবার প্রকাশ পেতে চলেছে। ৬.১ ইঞ্চির ডিসপ্লে, কোবাল্ট ব্লু এবং আরও ৪-৫টি রঙে প্রকাশ পেতে চলছে আইফোন নাইন। বিভিন্ন সূত্রে জানা যাচ্ছে, এই টেন আর এবং নাইন আলাদা দুটো ফোন হতে পারে।তার মানে মোট চারটি ফোন হয়তো প্রকাশ পেতে পারে ।